Mnr. B.J. (John) Vorster, Eerste Minister van Suid-Afrika, se nuwe sportbeleid lui dat 'n gemengde merietespan die land by die Olimpiese Spele in 1968 in Mexico sal verteenwoordig. Na 'n IOK-feitesending in 1967 in Suid-Afrika, het IOK-lidlande met 'n meerderheid stem besluit dat Suid-Afrika toegelaat sou word om aan die Spele in Mexico deel te neem.
Die Afrika-state, die Sowjet-Unie en ander Kommunistiese Oosblok-lande, Asiatiese state, Italië en Afro-Amerikaners dreig dat hulle die Mexico Spele sal boikot indien Suid-Afrika deelneem. In die lig hiervan het die IOK op 26 April 1968 die uitnodiging aan Suid-Afrika teruggetrek. In Mei 1970 is Suid-Afrika finaal uit die Olimpiese beweging geskors.
HIerdie skorsing is eers in 1991 weer opgehef nadat onderhandelinge vir 'n demokratiese bestel in Suid-Afrika begin het en die Nasionale Olimpiese Komitee van Suid-Afrika (NOKSA) op 5 November 1991 die uitnodiging van die IOK aanvaar het om aan die Olimpiese Spele van 1992 in Barcelona (Spanje) deel te neem.
Tussaud was 'n huishulp van 'n dr. Philippe Curtius (1741-1794), 'n geneesheer wat wasmodelle gebruik het om anatomiese verskynsels te illustreer. Later het hy ook wasportrette gemaak, waaronder een van madame Marie Jeanne Bécu, die gravin Du Barry (1743/17466-1793), die laaste minnares van koning Lodewyk XV van Frankryk.
Die Franse koninklike familie was so ingenome met haar dat sy op besoek by hulle in die paleis in Versailles gebly het.